न्यूज डेस्क, अमर उजाला, देहरादून
Updated Mon, 22 Jul 2019 08:45 AM IST
उत्तरांचल यूनिवर्सिटी के लॉ कॉलेज के एक टीचर और छह स्टूडेंट्स जज बन गए हैं। यूपी पीसीएस जे का रिजल्ट आया तो यूनिवर्सिटी कैंपस में खुशी की लहर दौड़ गई। लॉ कॉलेज का एक स्टूडेंट नेपाल में जज बना है।
लॉ कॉलेज में लॉ के टीचर नावेद अख्तर को उत्तर प्रदेश की न्यायिक सेवा परीक्षा में सफलता मिली है। सिविल जज बनने पर यूनिवर्सिटी के चांसलर जितेंद्र जोशी और लॉ कॉलेज प्रिंसिपल डॉ. राजेश बहुगुणा ने बुके देकर उनका स्वागत किया। नावेद अख्तर ने कहा कि उनके कई स्टूडेंट्स भी जज बने हैं, इसीलिए रविवार का दिन उनके लिए यादगार बन गया।
नेपाल में जज बने जिवेश झा
इनमें एश्वर्या चंद्रा, सुरभि सिंघानिया, मनीष कुमार, शुभम और दिव्यां चंद्रा शामिल हैैं। लॉ कॉलेज से एजुकेशन लेने वाले अभी तक 34 स्टूडेंट्स जज बन चुके हैं। वहीं, लॉ कॉलेज के स्टूडेंट जिवेश झा नेपाल की न्यायिक सेवा परीक्षा पास कर जज बन गए हैं।
जिवेश के लिए यह आसान नहीं था लेकिन उन्होंने मन में ठान लिया था। मेहनत के दम पर कामयाबी हासिल की। वह कॉलेज के पहले ऐसे स्टूडेंट हैं जो कि किसी दूसरे देश में जज बने हैं।